Det er varierte oppgaver når det gjelder motivvalg;passer for folk som gjerne vil gjøre mere ut av bildene sine;jeg får bedre innsikt og øvelse i motivvalg, bildekomposisjon, og etterarbeid med Lightroom
En måned mellom hver innlevering synes jeg er passe. Tror nivået på deltakerne godt kan være ganske spredt, så lenge tilbakemeldingene tilpasses den enkelte. Slik opplegget er nå, er det heller ikke nødvendigvis et tidsbegrenset kurs, noen av oss har vært med sammenhengende siden nettkurset var nytt, det er vel 2 ½ år siden. Utlært blir man aldri, og det gjør antakelig ikke noe om det etter hvert blir nødvendig å «resirkulere» oppgaver heller. Stor fleksibilitet i tidsbruk, oppgavevalg, utstyr m.m. – dermed passer opplegget for mange. LR-gjennomgangene og opplæringsvideoene tilfører betydelig merverdi, synes jeg. Men at gjennomgangene knyttes såpass mye opp mot LR vil vel være en ulempe for dem som ikke har LR eller planlegger å skaffe seg det
Et flott kurs som er fleksibelt, og med varierte oppgaver. Du velger selv hvor mye du vil jobbe, og videoene gir alle muligheter for å bli en bedre fotograf uansett hvor du starter. Innleveringene hver måned gir et puff til å stadig lete etter nye motiver som kan fotograferes, og til å se på ting på nye måter. Det går fint an å være med lenger enn et år, det er stadig nye oppgaver og utfordringer man kan bryne seg på hvis man vil.
"Dette ble en fin samling informative og grundige kursbeskrivelser som reflekterer deltakernes egne opplevelser av det nettbaserte ettårige fotokurset. Takk for at dere svarte på spørsmålene!"